iraklixyz/georgian-wikipedia-cleaned huggingface dataset:
ბიელის პროვინცია

ბიელის პროვინცია — პროვინცია იტალიაში, პიემონტის რეგიონში. შეიქმნა 1992 წელს და დედაქალაქია ბიელა.

პროვინციის ფართობი 913 კმ²-ია, მოსახლეობა — 187249 (2001).

კომუნები
პროვინცია 82 კომუნად იყოფა. ცხრილში მოცემულია ძირითადი კომუნები მოსახლეობის რაოდენობის მხრივ:

ძეგლები
2003 წელს, პროვინციაში არსებული საკრი-მონტის სამლოცველოები იუნესკომ მსოფლიო მემკვიდრეობის სიაში შეიტანა.
გუდენუსის მღვიმე

გუდენუსის მღვიმე — მღვიმე ავსტრიაში. მდებარეობს ქვემო ავსტრიის მხარის ჩრდილო-დასავლეთ ნაწილში. 70 000 წლის წინ იგი ნეანდერტალელთა ხშირი სამოსახლო იყო და დღეს ცენტრალური ევროპის ქვის ხანის უმნიშვნელოვანეს ნამოსახლართა სიაში შედის.

მღვიმე მდებარეობს მდინარე მცირე კრემსის ხეობაში, ცნობილი ვახაუს ხეობის (დუნაი) ჩრდილოეთით. მდინარე მცირე კრემსი მიედინება დუნაისა და დიდ კრემსს შორის და ღრმად იჭრება აქაურ მთიანეთში, რომელიც ვახაუს პარალელურად 800 მეტრის სიმაღლეს აღწევს. მღვიმე მდებარეობს ქალაქ კრემსიდა 15 კილომეტრით დასავლეთით, ჰარტენშტაინის ციხის ქვემოთ, მდინარის ნაპირას არსებულ კლდესთან ახლოს.

გუდენუსის მღვიმე დაახლოებით 5 მეტრი სიმაღლის, დაახლოებით 30 მ სიგრძის და 5 მ სიგანისაა. მღვიმეს ორი დამატება აქვს, ორივე რკალის ფორმით მიედინება. დაახლოებით 70 000 წლის წინ აქ ნეანდერტალელები ნადირობდნენ მღვიმის დათვზე, მამონტზე, ირემზე, ველურ ცხენსა და ბეწვიან მარტორქაზე. მღვიმის ქვედა ფენებზე აღმოჩენილია ხელცულები, საფხეკები და ცხოველთა დამუშავებული ძვლები, რომლებიც მუსტერის კულტურას მიეკუთვნება. შედარებით ზედა ფენებიდან, რომლებიც მადლენის კულტურის ნაწილია (დაახლ. ძვ. წ. 18 000–10 000), გამოვლინდა ძვლისგან დამზადებული სასტვენები. ისინი კამერნში აღმოჩენილ „ძვლის ფლეიტებთან“ ერთად ავსტრიაში აღმოჩენილი უძველესი მუსიკალური ინსტრუმენტებია.
იუვავუმი

იუვავუმი — რომაული ქალაქი თანამედროვე ავსტრიის ტერიტორიაზე, დღევანდელი ზალცბურგი. კელტური დასახლება ძვ. წ. 15 წელს რომაელებმა დაიკავეს. იმპერატორ კლავდიუსის დროს იუვავუმის ეკონომიკურმა და კულტურულმა ცხოვრებამ პიკს მიაღწია. 171 წელს ქალაქი გერმანული წარმოშობის დამყრობლებმა მთლიანად გაანადგურეს; იუვავუმი აღადგინეს მხოლოდ რამდენიმე ათწლეულის შემდეგ. საზღვრისპირა ქალაქზე ხშირი იყო გერმანელთა თავდასხმები, რითაც იუვავუმის გავლენა თანდათან მცირდებოდა; მხოლოდ კონსტანტინე დიდის დროს მოახერხა ქალაქმა მცირე ხნით გაძლიერება.
ვინდობონა

ვინდობონა — კელტური დასახლება მდინარე დუნაიზე, თანამედროვე ქალაქ ვენის ტერიტორიაზე ავსტრიაში. ძვ. წ. 15 წლისთვის ნორკის სამეფო, რომელშიც ვინდობონა მდებარეობდა, რომის იმპერიის შემადგენლობაში მოექცა, მდინარე დუნაი იმპერიის საზღვრად გამოცხადდა. ვინდობონა გადააკეთეს რომაული ლეგიონის ბანაკად, მაშინ, როდესაც რომაელები დუნაის გასწვრივ საზღვრისა და აქ გამავალი ლიმესის გასამაგრებლად დასახლებებს აარსებდნენ.
კუნეოს პროვინცია

კუნეოს პროვინცია — პროვინცია იტალიაში, პიემონტის რეგიონის სამხრეთ დასავლეთ ნაწილში. დასავლეთით ესაზღვრება საფრანგეთის რეგიონი პროვანსი-ალპები-ლაჟვარდოვანი ნაპირი, ჩრდილოეთით — ტურინის პროვინცია, აღმოსავლეთით — ასტის პროვინცია, სამხრეთით კი ლიგურიის პროვინციები — სავონა და იმპერია.

პროვინციის დედაქალაქია კუნეო, მოსახლეობა 556 359 ადამიანს შეადგენს (2001 წ.).

კომუნები
პროვინცია 250 კომუნად იყოფა. ცხრილში მოცემულია ძირითადი კომუნები მოსახლეობის რაოდენობის მხრივ:
ნეტილინგის ტბა

ნეტილინგის ტბა — მტკნარი ტბა კანადაში, ნუნავუტის ტერიტორიაზე. მდებარეობს ბაფინის მიწის სამხრეთ ნაწილში, ზღვის დონიდან 30 მ სიმაღლეზე. ფართობით კანადის ერთ-ერთი უდიდესი ტბაა. ზედაპირის ფართობი 5066 კმ², საერთო ფართობი 5542 კმ². მაქსიმალური სიღრმე 132 მ. უდიდესი სიგრძე 123 კმ. აუიუიტუკის ეროვნული პარკის სამხრეთ-დასავლეთით 110 კმ-ში.

იკვებება სამხრეთით მდებარე ტბა ამაჯუაკის წყლებითა და აგრეთვე მრავალრიცხოვანი წვრილი ტბებითა და მდინარეებით. ტბის აღმოსავლეთი ნაწილი წარმოდგენილია სამი უბით, სადაც წყალი დაბალია და წარმოქმნილია არაერთი პატარა კუნძული. ნეტილინგის ტბის დასავლეთი მონაკვეთი შედარებით ღრმაა, კუნძულები არ გვხვდება. ჩამონადენი დასავლური მიმართულებით ფოქსის აუზისკენ მდინარე კუჯუაკის მეშვეობით.

დიდი ხნის განმავლობაში დაფარულია ყინულით. მიუხედავად ამისა ტბაში თევზი მაინც ბინადრობს. აღსანაიშნავია მახათასებრნი. პირველი ევროპელი, რომელმაც ტბის სანაპირო მოინახულა იყო ამერიკელი მეცნიერი ფრანც ბოასი.
ტურინის პროვინცია

ტურინის პროვინცია — პროვინცია იტალიაში, პიემონტის რეგიონში. დედაქალაქია ტურინი.

პროვინციის ფართობი 6 830 კმ²-ია, მოსახლეობა 2 277 686 ადამიანი (2007).

კომუნები
პროვინცია 315 კომუნად იყოფა, რაც ყველაზე მაღალი მაჩვენებელია იტალიის პროვინციებს შორის. ცხრილში მოცემულია ძირითადი კომუნები მოსახლეობის რაოდენობის მხრივ:
ვერბანო-კუზო-ოსოლის პროვინცია

ვერბანო-კუზო-ოსოლის პროვინცია — პროვინცია იტალიაში, პიემონტის რეგიონის უკიდურეს ჩრდილოეთში. შეიქმნა 1996 წელს, სამი რაიონის გაერთიანების შედეგად, რომლებიც მანამდე ნოვარის პროვინციის შემადგენლობაში შედიოდა.

პროვინციის ფართობი 2 255 კმ²-ია, მოსახლეობა 160 000 ადამიანი (2006), რომელთა უდიდესი ნაწილი თავმოყრილია ლაგო-მაჯორეს ტბის ნაპირებზე გაშენებულ დედაქალაქ ვერბანიაში.

კომუნები
პროვინცია 77 კომუნად იყოფა. ცხრილში მოცემულია ძირითადი კომუნები მოსახლეობის რაოდენობის მხრივ:
ნუოროს პროვინცია

ნუოროს პროვინცია — პროვინცია იტალიაში, ავტონომიურ კუნძულოვან რეგიონ სარდინიაში. დედაქალაქია ნუორო. შედგება 52 კომუნისაგან.

პროვინციის ფართობი 3 934 კმ²-ია, მოსახლეობა — 161 444 ადამიანი (2009). შეიქმნა 1927 წელს. 2005 წელს, მისი ტერიტორია შემცირდა, რადგან კუნძულზე 4 ახალი პროვინცია შეიქმნა.

ნუოროს ტერიტორიაზე წარმოდგენილია მსოფლიოში ერთ-ერთი ყველაზე უველურესი და ულამაზესი ლანდშაფტი.

ეს პროვინცია ევროპის ერთ-ერთი ყველაზე მეჩხრად დასახლებული არეალია.
კუჯუაკი

კუჯუაკი — მდინარე კანადაში. გამოედინება ნეტილინგის ტბიდან გაივლის რა 80 კილომეტრს და ერთვის ჩრდილოეთის ყინულოვან ოკეანეს. სათავე მდებარეობს ზღვის დონიდან 28 მ სიმაღლეზე. სიგრძე 80 კმ, აუზის ფართობი 108,000 კმ². აუზი ვრცელდება კუჯუაკის დიდი ვაკის ფარგლებში, ნუნავუტის ტერიტორიაზე. საუკუნეში კუჯუაკის ტერიტორიებზე მოგზაურობდა კანადელი ზოოლოგი დიუი სოპერი. მიგრაციისას მდინარეს კვეთს კარიბუ. მდინარეში მოიპოვება არქტიკული გოჭალა.
კანე კორსო

კანე კორსო — უძველესი იტალიური ჯიშის ძაღლი. მას იყენებდნენ დიდ ცხოველებზე სანადიროდ, სასახლეების და ეკლესია-მონასტრების დასაცავად, პირად მცველებად და ბრძოლებში. ეს ჯიში სამოცდაათიანი წლების ბოლოს გადაშენების პირას იყო, მაგრამ იტალიელი მეცნიერის ჯოვანი ბონატის ძალისხმევით გადარჩა. დღეს მას მრავალი ქვეყნის ძაღლთსაშენებში ამრავლებენ.

კანე კორსოს აქვს მსხვილი ძვლები და კარგად განვითარებული მუსკულატურა. აქვს განიერი თავი ,სამკუთხედი ჩამოკიდებული ყურები, ყურებს და კუდს ხშირ შემთხვევაში უკეთებენ კუპირებას. შეფერილობა შავი, რუხი, ალისფერი და ვეფხვისფერი.

კანე კორსო არის პატრონის და მისი ოჯახის ერთგული ძაღლი, გაწონასწორებული ფსიქიკით, ადვილად იწვრთნება. არის უაღრესად მამაცი და არასდროს არ იხევს უკან. საფრთხის დროს ყოველთვის იღებს სწრაფ და სწორ გადაწვეტილებას.

კანე კორსო მსოფლიოში ერთ-ერთი საუკეთესო სასამსახურო ძაღლია. მას იყენებენ ობიექტების დასაცავად, პირად მცველებად, აგრეთვე იყენებენ პოლიციაში.
ოლიასტრის პროვინცია

ოლიასტრის პროვინცია — პროვინცია იტალიაში, ავტონომიურ კუნძულოვან რეგიონ სარდინიაში. ოლიასტრა სარდინიის ყველაზე მთიანი რეგიონია. მოსახლეობა 58 000 ადამიანია და წარმოადგენს იტალიის ყველაზე ნაკლებ დასახლებულ პროვინციას.

კომუნები
პროვინცია 23 კომუნისგან შედგება. ცხრილში მოცემულია ძირითადი კომუნები მოსახლეობის რაოდენობის მხრივ:
ოლბია-ტემპიოს პროვინცია

ოლბია-ტემპიოს პროვინცია — პროვინცია იტალიაში, ავტონომიურ კუნძულოვან რეგიონ სარდინიაში.

ტერიტორია ასევე მოიცავს ისტორიულ რეგიონ გალურას, სარდინიის უკიდურეს ჩრდილო-აღმოსავლეთ ნაწილს და კუნძულ ლა-მადალენას.

კომუნები
პროვინცია 26 კომუნისგან შედგება. ცხრილში მოცემულია ძირითადი კომუნები მოსახლეობის რაოდენობის მხრივ:
სასარის პროვინცია

სასარის პროვინცია — პროვინცია იტალიაში, ავტონომიურ კუნძულოვან რეგიონ სარდინიაში. დედაქალაქია სასარი.

პროვინციის ფართობი 4 282 კმ²-ია, მოსახლეობა — 322 326 ადამიანი (2001). შედგება 66 კომუნისგან, რომელთა შორისაც მოსახლეობის მხრივ უდიდესებია: სასარი (მოსახლ. 120 729), აგლერო (38 404), პორტო-ტორესი (21 064), სორზო (12 842), ოციერი (11 334), ლიტირი (9 000) და სენორი (7 300).
წერაქვი

წერაქვი — წაგრძელებული ჩაქუჩი, რომლის სამუშაო ზედაპირი წაწვეტებულია ერთი ან ორივე ბოლოდან, მიწისა და სამთო სამუშაოებისათვის განკუთვნილი მოძველებული ხელის იარაღი. დღეს იგი გამოიყენება გეოლოგებისა და მაღაროელების მიერ. არსებობს საომარი იარაღი , რომელიც წერაქვზეა დაფუძნებული.

ჩვეულებრივ, წერაქვის თავი დამზადებულია ლითონისგან, ტარი კი — ხისგან. თავის ბოლო წაწვეტებულია, რათა გაადვილდეს ქვის გატეხვა.
ტროპოსფერო

ტროპოსფერო ( და ) — დედამიწის ატმოსფეროს ქვედა ნაწილი, რომელშიც სიმაღლესთან ერთად ეცემა ტემპერატურა. ტროპოსფეროს საშუალო სიმაღლეა: პოლარულ განედებში 8-10 კმ, ზომიერში 10-12 კმ, ტროპიკულში 16-18 კმ, ტროპოსფეროს თავზე განლაგებულია სტრატოსფერო, რომლისგანაც იგი გამოყოფილია გარდამავალი ფენით — ტროპოპაუზით. ტროპოსფეროში მოქცეულია ატმოსფეროს ჰაერის მასის 4/5-ზე მეტი. საშუალო ატმოსფერული წნევა ტროპოსფეროს ზედა საზღვარზე ზომიერ განედებში შეადგენს დედამიწის ზედაპირთან არსებული ატმოსფერული წნევის — 1/4-ზე ნაკლებს, ტროპიკულ განედებში — 1/10-ზე ნაკლებს, ტემპერატურის საშუალო ვერტიკალური გრადიენტი შეადგენს 0,6°-მდე.

ტროპოსფეროს ნაწილს, რომლის ფარგლებში რელიეფის ხელსაყრელი პირობების შემთხვევაში შესაძლებელია წარმოიქმნას და იარსებოს მრავალწლოვანმა თოვლნარებმა და მყინვარებმა ეწოდება — ჰიონოსფერო.
აგრიჯენტოს პროვინცია

აგრიჯენტოს პროვინცია — პროვინცია იტალიაში, ავტონომიურ კუნძულოვან რეგიონ სიცილიაში. დედაქალაქია აგრიჯენტო.

პროვინციის ფართობი 3042 კმ²-ია, მოსახლეობა — 454 370 ადამიანი (2009).

კომუნები
პროვინცია 43 კომუნისგან შედგება. მოსახლეობის რაოდენობის მხრივ ძირითადი კომუნებია: შაკა, კანიკატი, ფავარა, ლიკატა, პორტო-ემპედოკლე და დედაქალაქი აგრიჯენტო.
კატანიის პროვინცია

კატანიის პროვინცია — პროვინცია იტალიაში, ავტონომიურ კუნძულოვან რეგიონ სიცილიაში. დედაქალაქია კატანია.

პროვინციის ფართობი 3 552 კმ²-ია, მოსახლეობა — 1 073 881 ადამიანი (2005). მდებარეობს სიცილიის აღმოსავლეთ ნაპირზე, იონიის ზღვის სანაპიროზე. მოიცავს ვაკეებსა და ევროპის უმსხვილეს ვულკან ეტნას.

კომუნები
პროვინცია 58 კომუნისგან შედგება. ცხრილში მოცემულია ძირითადი კომუნები მოსახლეობის რაოდენობის მხრივ:
ენის პროვინცია

ენის პროვინცია — პროვინცია იტალიაში, ავტონომიურ კუნძულოვან რეგიონ სიცილიაში. დედაქალაქია ენა, რომელიც კუნძულის გეოგრაფიულ ცენტრში მდებარეობს.

პროვინციის ფართობი 2 562 კმ²-ია, მოსახლეობა — 177 200 ადამიანი (2001).

პროვინციის ტერიტორიაზე გვხვდება როგორც მთები, ისე დაბლობები, მაგრამ დიდი ნაწილი ძირითადად გორაკ-ბორცვიანია, რაც ხელსაყრელია სოფლის მეურნეობისა და საგზაო სისტემის განვითარებისთვის.

კომუნები
პროვინცია 20 კომუნისგან შედგება. ცხრილში მოცემულია ძირითადი კომუნები მოსახლეობის რაოდენობის მხრივ:
მესინის პროვინცია

მესინის პროვინცია — პროვინცია იტალიაში, ავტონომიურ კუნძულოვან რეგიონ სიცილიაში. დედაქალაქია მესინა.

პროვინციის ფართობი 3 247 კმ²-ია, მოსახლეობა — 662 450 ადამიანი (2005, სიცილიის მოსახლეობის 13%). ასევე მოიცავს ლიპარის კუნძულებს. ტერიტორია ძირითადად მთიანია, გამონაკლისია ალუვიური ვაკეები მდინარეთა შესართავებთან. მოსახლეობის ძირითადი ნაწილი თავს სანაპირო ზოლში იყრის, მას შემდეგ, რაც საუკუნიდან ხალხმა მთიანი ქალაქების დატოვება დაიწყო.

მთავარი ქედებია პელორიტანი (1300 მ) და ნებროდი (1 900 მ), რომლებიც მოიცავს რეგიონულ ბუნების ნაკრძალს.

კომუნები
პროვინცია 108 კომუნისგან შედგება. ცხრილში მოცემულია ძირითადი კომუნები მოსახლეობის რაოდენობის მხრივ:
რაგუზის პროვინცია

რაგუზის პროვინცია — პროვინცია იტალიაში, ავტონომიურ კუნძულოვან რეგიონ სიცილიაში. მდებარეობს კუნძულის სამხრეთ-აღმოსავლეთ ნაწილში. დედაქალაქია რაგუზა, რომელიც იტალიის ყველაზე სამხრეთით მდებარე პროვინციული დედაქალაქია.

პროვინციის ფართობი 1 614 კმ²-ია, მოსახლეობა — 295 264 ადამიანი (2005). რაგუზის სანაპირო ზოლი დაახლოებით 85 კმ სიგრძისაა, რომლის გასწვრივაც გაშენებულია მეთევზეთა სოფლები. ჩრდილოეთ ნაწილში დომინირებს იბლეის მთები.

ბოლო 20 წლის მანძილზე, რაგუზის პროვინცია დრამატულად შეიცვალა, უპირველესად ტურიზმის დამსახურებით.

კომუნები
პროვინცია 58 კომუნისგან შედგება:
სირაკუზის პროვინცია

სირაკუზის პროვინცია — პროვინცია იტალიაში, ავტონომიურ კუნძულოვან რეგიონ სიცილიაში. დედაქალაქია სირაკუზა.

პროვინციის ფართობი 2 109 კმ²-ია, მოსახლეობა — 396 167 ადამიანი (2001), რომელთაგან 8% სიცილიელია. ჩრდილოეთით და ჩრდილო-დასავლეთით ესაზღვრება კატანიის პროვინცია, დასავლეთით კი რაგუზის პროვინცია.

კომუნები
სირაკუზის პროვინცია 21 კომუნისგან შედგება. ცხრილში მოცემულია ძირითადი კომუნები მოსახლეობის რაოდენობის მხრივ:
ტრაპანის პროვინცია

ტრაპანის პროვინცია — პროვინცია იტალიაში, ავტონომიურ კუნძულოვან რეგიონ სიცილიაში. დედაქალაქია ტრაპანი.

პროვინციის ფართობი 2 460 კმ²-ია, მოსახლეობა — 425 121 ადამიანი (2001). კუნძული პანტელერია და ეგადის კუნძულები ადმინისტრაციულად ასევე შედიან ტრაპანის პროვინციის შემადგენლობაში. მხოლოდ ეს პროვინცია აწარმოებს უფრო მეტ ღვინოს, ვიდრე ერთად აღებული ტოსკანისა და პიემონტის რეგიონები.

კომუნები
პროვინცია 24 კომუნისგან შედგება. ცხრილში მოცემულია ძირითადი კომუნები მოსახლეობის რაოდენობის მხრივ:
კარანტანია

კარანტანია — ერთ-ერთი ძველი სლავური სახელმწიფო ცენტრალურ ევროპაში. ჩამოყალიბდა საუკუნეში. მდებარეობდა ძირითადად დღევანდელი ავსტრიის მხარეების, კარინთიისა და შტირიის ტერიტორიაზე, ასევე მოიცავდა თანამედროვე სლოვენიის ნაწილს. იარსება დაახლოებით სამი საუკუნის განმავლობაში, სანამ იგი კაროლინგთა იმპერიის შემადგენელი ნაწილი არ გახდა. კარანტანიის მოსახლეობამ სათავე დაუდო სლოვენი ხალხის ჩამოყალიბებას.
გერმანული ავსტრია

გერმანული ავსტრია არაოფიციალურად ეწოდებოდა ავსტრია-უნგრეთის იმპერიის შემადგენლობაში მყოფ იმ ავსტრიულ მიწებს, რომლებიც ძირითადად გერმანელებით იყო დასახლებული.

ავსტრიის სახელმწიფო საბჭოსა და 1918 წლის 30 ოქტომბერს პირველი მთავრობის არჩევისას, ასევე ამავე წლის 18 ნოემბერს ავსტრიის რესპუბლიკის გამოცხადების დროს იმპერიის უკანასკნელი საბჭოს გერმანულენოვანმა წევრებმა, რომლებიც 1918 წლის 21 ოქტომბერს გერმანელ დეპუტატთა ეროვნულ კრებაზე ვენაში შეიკრიბნენ, მათ მიერ წარმოდგენილ ტერიტორიებს ოფიციალურად უწოდეს გერმანული ავსტრია. 1918 წლის 12 ნოემბერს მათ გამოაცხადეს ახალი რესპუბლიკის შექმნა ვაიმარის რესპუბლიკის შემადგენლობაში.

1919 წლის 10 სექტემბრის სენ-ჟერმენის ხელშეკრულების საფუძველზე ეს ტერიტორიები ავსტრიის რესპუბლიკას დაექვემდებარა.
თომას კლესტილი

თომას კლესტილი (; დ. 4 ნოემბერი, 1932, ვენა, ავსტრია — გ. 6 ივლისი, 2004, ვენა, ავსტრია) — ავსტრიელი დიპლომატი და პოლიტიკოსი. ავსტრიის მაეთე ფედერალური პრეზიდენტი 1992–2004 წწ. გარდაიცვალა მეორე საპრეზიდენტო ვადის დამთავრებამდე 2 დღით ადრე.

2009 წლის 13 დეკემბერს პრეზიდენტის ქვრივი მარგოტ ლეფლერი დაინიშნა ავსტრიის ელჩად რუსეთში.
Assassin’s Creed III

’ — კომპიუტერული მოქმედებით-სათავგადასავლო მულტიპლატფორმული თამაში, რომელსაც ქმნის -ი პლატფორმებისთვის: 360, 3, . თამაშის გამოსვლა დაგეგმილია 2012 წლის 30 ოქტომბერს. წინა ნაწილებისგან განსხვავებით აქ გვხვდება ახალი მთავარი გმირი და მოქმედების ადგილი — ამერიკის შეერთებული შტატები. ახალი პერსონაჟის ისტორია მთავრდება ამავე ნაწილში, ამის გარდა ამ ნაწილში მთავრდება დესმონდის ისტორიაც. -მა აგრეთვე განაცხადა, რომ თამაში იქნება უფრო დიდი (მრავალ მხრივ; სიუჟეტი, თამაშის სივრცე და სხვა). მოქმედება მიდის საუკუნეში.

თამაშის პროცესი
სიახლეები ამ ნაწილში
წინა ნაწილებთან შედარებით აქ უფრო ნაკლები დავალებები იქნება, უფრო სწორედ თამაში იქნება უფრო ღია და არ იქნება დამოკიდებული მხოლოდ სიუჟეტზე.
მოთამაშე კონნორის პერსონაჟით თამაშს იწყებს პატარა ბიჭით.
ქალაქებს შორის მოგზაურობა იქნება ცხენებით, ასევე დამატებულია სწრაფი მოგზაურობა, როგორც ეს პირველ ნაწილში იყო.
შესაძლებელი იქნება ცხოველებზე ნადირობა.
შეიძლება მონადირებული ცხოველების ტყავის მაღაზიებში გაყიდვა.
დღე-ღამე თამაშზე გავლენას მოახდენს მაგალითად ღამე, როცა აცივდება მდინარეები გაიყინება.
დაემატა წლის სეზონები (ზამთარი, გაზაფხული, ზაფხული, შემოდგომა).
დესმონდი გამოიყენებს ანიმუსის განახლებულ ვარიანტს — ანიმუს 3.0-ს.
შესაძლებელი ხდება ხეებზე/ში ძრომა (და ხეებში მალვა, ჩასაფრება)
პერსონაჟების 80% რომელთანაც მოთამაშეს მოუწევს ზემოქმედება იქნება რეალური, ისტორიული პირი.
გაუმჯობესებული მართვა.
გაუმჯობესდა ბრძოლის სისტემა.

ვრცლად თამაშზე
თამაშის მთავარ გმირს ჰქვია კონორ რაგუდხენგაიდუ (კენუი).
თამაშის მოქმედება ხდება ამერიკის რევოლუციის პერიოდში 1753-1783 წლებში.
იქნება ისტორიული ბრძოლები, და სხვა ისტორიული მოვლენები მაგალითად ნიუ იორკის ხანძარი.
ჩნდება მრავალფეროვანი იარაღები, მაგალითად ტომაჰავკი.
სხვადასხვა ქალაქგარეთი ხდება უფრო მრავალფეროვანი, სიცოცხლით სავსე, მაგალითად დიდი მდინარეები, გორები, ხეები, ცხოველები.
მთავარი პერსონაჟით (კონორით) თამაში გრძელდება 30 წელი, ასევე შეიძლება დესმონდით თამაში.
' -ის სიუჟეტი იქნება 20% უფრო დიდი ვიდრე ’ -ის (აქამდე ამ სერიის ყველაზე გრძელ სიუჟეტიან თამაშდ სწორედ ითვლებოდა)
თამაშში აღარ იქნება ტკივილგამაყუჩებლები ან წამლები, ამიტომ მოთამაშეს მოუწევს აირჩიოს უფრო ფარული ტაქტიკა.
თამაშში არ გამომჟღავნდება ფრაქციათა ხასიათი, უფრო სწორედ არ გამოჩნდება ვინ იქნება "კეთილი" და ვინ "ბოროტი".
კონორი რეაგირებს ყველა წვრილმანზე: კენჭებზე, ტოტებზე და სხვა.

სიუჟეტი
დესმონდ მაილსი იკვლევს ტაძრებს, რომელიც ააშენეს წინა ცივილიზაციებმა, ამით კი ცდილობს 2012-ში სამყაროს დასასრულის არიდებას. ეს ნაწილი დაასრულებს დესმონდის ისტორიას. თამაშის მიხედვით მის მშობლიურ სოფელს ანადგურებენ ბრიტანელები, თუმცა ის არ იქნება შურის მაძიებელი როგორც ეს იყო ეციო, წინა ნაწილებიდან, კონორი იბრძვის ამერიკის შეერთებული შტატების თავისუფლებისათვის.

გალერეა
ჰაინც ფიშერი

ჰაინც ფიშერი (; დ. 9 ოქტომბერი, 1938, გრაცი, ავსტრია) — ავსტრიელი სახელმწიფო და პოლიტიკური მოღვაწე. ავსტრიის მეთერთმეტე ფედერალური პრეზიდენტი 2004 წლიდან.

დაამთვარა ვენის უნივერსიტეტის იურიდიული ფაკულტეტი. 1993 წლიდან ინსბრუკის უნივერსიტეტის პროფესორია. 1971 წელს პირველად გახდა პარლამენტის წევრი. 1983-1987 წლებში მეცნიერების მინისტრია.

2004 წელს პრეზიდენტი გახდა სოციალ-დემოკრატიული პარტიის რიგებიდან. ხელმეორედ აირჩიეს 2010 წლის საპრეზიდენტო არჩევნებში.
ტრენტოს პროვინცია

ტრენტოს ავტონომიური პროვინცია — ავტონომიური პროვინცია იტალიაში. სამხრეთ ტიროლთან ერთად, წარმოქმნის ასევე ავტონომიურ რეგიონ ტრენტინო-ალტო-ადიჯეს. დედაქალაქია ტრენტო. შედგება 217 კომუნისგან.

პროვინციის ფართობი 6 207 კმ²-ია, მოსახლეობა — 507 030 ადამიანი (2006). ცოობილია თავის მთებით, მაგალითად დოლომიტებით, რომლებიც ალპების ნაწილს წარმოადგენს.
ფლორენციის პროვინცია

ფლორენციის პროვინცია — პროვინცია იტალიაში, ტოსკანის რეგიონში. პროვინციის ფართობი 3 514 კმ²-ია, მოსახლეობა — 933 860 ადამიანი (2001).

ტერიტორიის უდიდესი ნაწილი გადაჭიმულია მდინარე არნოს ვაკეზე. ჩრდილო-აღმოსავლეთი ნაწილი, აპენინის მთებში, ნაკლებ განვითარებულად რჩება.

პროვინციისა და ზოგადად მთლიანი ტოსკანის რეგიონის დედაქალაქია ფლორენცია.

კომუნები
პროვინცია 44 კომუნისგან შედგება. ცხრილში მოცემულია ძირითადი კომუნები მოსახლეობის რაოდენობის მხრივ:
სახლი (გვარი)

სახლი — გვარის აღმნიშვნელი უძველესი ქართული ტერმინი. წარმოიქმნა პირველყოფილი თემური წყობილების წიაღში. ადრინდელი კლასობრივი და შუა საუკუნეების ხანის სხვადასხვა მონაკვეთში მნიშვნელობას იცვლიდა, ახასიათებდა პოლისემნტიკა, კერძოდ, ამ ტერმინით აღინიშნებოდა:
ტერიტორიული თემი;
ფეოდალური საგვარეულო და სამეფო დინასტია;
სამეფო რეზიდენცია და სამეფო დომენი
ტერიტორიულ-ადმინისტრაციურლი ერთეული;
საცხოვრებელი ნაგებობა.

გვაროვნული წყობილების ხანიდანვე სახლს დაუკავშირდა ისეთი სოციალურ-პოლიტიკური ტერმინები, როგორებიცაა; დიასახლისი (გვარის უფროსი ქალი), მამასახლისი (გვარის უფროსი მამაკაცი), სახლისწული, სახლისკაცი, სახლისშვილ, მსახური, სახლეული (გვარის წევრთა სხვადასხვა კატეგორია).

გვაროვნული საზოგადოების გვიანდელ საფეხურზე სახლი აღნიშნავდა ტერიტორიულ თემს, რომელსაც განაგებდა მამასახლისი (ან „სახლის უფალი“). ასეთი სახლის უფროსებს ქართლის სამეფოს წინა ხანაში ლეონტი მროველი თავადებს (ე.ი. გამგებლებს) უწოდებს. მათ შორის ყველაზე უფროსი ყოფილა მცხეთელი მამასახლისი — „რეცა თავადი მცხეთას“, რომელსაც ექვემდებარებოდნენ სხვა მამასახლისები. ამრიგად, მეფობის წინა ხანაში (ძვ. წ. საუკუნამდე) ქართლი წარმოადგენდა სახლების (ე. ი. ტერიტორიული თემები) კრებულს. ისინი შემორჩა კლასობრივი საზოგადოების ხანაშიც. ადრინდელი ფეოდალური ხანის ქართული წერილობით ძეგლებში მოხსენიებული არიან ამ სახლების გამგებელი მამასახლისები (ატენელი მამასახლისი, მარადელნი მამასახლისი, ქართლის მამასახლისი და სხვა).

შუა საუკუნეების საქართველოში სახლი უმთავრესად ფეოდალურ საგვარეულოს ან სამეფო დინასტიას აღნიშნავდა. ფეოდალური საგვარეულოს უფროსი იყო გვარის მამასახლისი (ანუ თავადი — გამგებელი), ისევე, როგორც მეფე-სამეფო დინასტიის მამასახლისი. ამავე პერიოდში „სახლი სამეუფო“ სამეფო რეზიდენციას აღნიშნავდა. შუა საუკუნეებში ზოგჯერ სახლი ტერიტორიულ-ადმინისტრაციულ ერთეულსაც ეწოდებოდა. სახლი დაერქვა აგრეთვე იმ შენობას, სადაც ცხოვრობდა გვარი, ხოლო იმ ტერიტორიას, სადაც გვარი მკვიდრობდა, ეწოდა სასახლე (შემდეგ სახელწოდება „სასახლე“ თვით შენობაზე გავრცელდა).
გროსეტოს პროვინცია

გროსეტოს პროვინცია — პროვინცია იტალიაში, ტოსკანის რეგიონში. დედაქალაქია გროსეტო.

პროვინციის ფართობი 4 504 კმ²-ია, მოსახლეობა — 227 498 ადამიანი (2010). მის ტერიტორიაზე მდებარეობს ბუნების პარკი მერემა.

კომუნები
პროვინცია 28 კომუნისგან შედგება. ცხრილში მოცემულია ძირითადი კომუნები მოსახლეობის რაოდენობის მხრივ (2005):
მასისა და კარარის პროვინცია

მასისა და კარარის პროვინცია , 2009 წლამდე მასა-კარარის პროვინცია — პროვინცია იტალიაში, ტოსკანის რეგიონში. სახელი ეწოდა მისი ორი უმთავრესი ქალაქისგან — მასისა და კარარისგან.

პროვინციის ფართობი 1 157 კმ²-ია, მოსახლეობა — 200 695 ადამიანი (2005).

კომუნები
პროვინცია 17 კომუნისგან შედგება. ცხრილში მოცემულია ძირითადი კომუნები მოსახლეობის რაოდენობის მხრივ (2005):
პიზის პროვინცია

პიზის პროვინცია — პროვინცია იტალიაში, ტოსკანის რეგიონში. დედაქალაქია პიზა. მდებარეობს რეგიონის აღმოსავლეთ ნაწილში, მდინარე არნოს ალუვიურ ვაკეზე, ლიგურიის ზღვის სანაპიროზე.

პროვინციის ფართობი 2 448 კმ²-ია, მოსახლეობა — 394 101 ადამიანი (2005). პიზა ცნობილია თავის კოშკით, რომელიც უამრავ ტურისტს იზიდავს.

კომუნები
პროვინცია 39 კომუნისგან შედგება. მოსახლეობის რაოდენობის მხრივ მათ შორის უდიდესებია: პიზა, კაშინა, სან-ჯულიანო-ტერმე, პონტედერა, სან-მინიატო.
მაღარო

მაღარო — საწარმო, სადაც მოიპოვებენ მინერალებს ან სხვა გეოლოგიურ წიაღისეულს. სხვადასხვა სიღრმის მაღაროს სხვადასხვა დანიშნულება აქვს, ალმასის და ოქროს მაღაროსთვის საჭიროა 4 კილომეტრი სიღრმე. კარგი მაღაროთი სარგებლობის უნარიანობა გრძელდება 50-75 წელი და მეტიც. უძველეს დროიდან ადამიანები აშენებდნენ მაღაროებს სხვადასხვა წიაღისეულის მოსაპოვებლად. ქვის ხანის დროს ადამიანები აშენებდნენ პრიმიტიულ მაღაროებს, სადაც მოიპოვებდნენ ქვებს ან მარტივად მოსაპოვებელ ლითონებს.
სიენის პროვინცია

სიენის პროვინცია — პროვინცია იტალიაში, ტოსკანის რეგიონში. დედაქალაქია სიენა.

პროვინციის ფართობი 3 821 კმ²-ია, მოსახლეობა — 252 288 ადამიანი (2001).

ტერიტორია გორაკ-ბროცვიანია. უმაღლესი მწვერვალია მონტე-ამიატა (1738 მ). ისტორიულად, ამ ტერიტორიაზე არსებობდა სიენის რესპუბლიკა. საქმიანობის ძირითადი მიმართულებებია სოფლის მეურნეობა და აბრეშუმის კულტურა. აქ იწარმოება ღვინო, სახელად კიანტი.

კომუნები
პროვინცია 36 კომუნისგან შედგება. ცხრილში მოცემულია ძირითადი კომუნები მოსახლეობის რაოდენობის მხრივ (2005):
როვიგოს პროვინცია

როვიგოს პროვინცია — პროვინცია იტალიაში, ვენეტოს რეგიონში. დედაქალაქია როვიგო. ჩრდილოეთით ესაზღვრება ვერონის, პადუისა და ვენეციის პროვინციები, სამხრეთით — ფერარის პროვინცია, დასავლეთით — მანტუის პროვინცია, აღმოსავლეთით კი ადრიატიკის ზღვა.

პროვინციის ფართობი 1 789 კმ²-ია, მოსახლეობა — 244 625 ადამიანი (2005). ტერიტორია ვაკიანია, მდებარეობს ზღვის დონიდან 2-15 მეტრზე.

როვიგოს პროვინციისათვის დამახასიათებელია ემიგრაცია, ახალგაზრდები ვენეტოსა და დანარჩენი იტალიის უფრო განვითარებული რეგიონებისკენ მიეშურებიან. ეს ყოველივე კი მოსახლეობის კლებას განაპირობებს.

კომუნები
პროვინცია 50 კომუნისგან შედგება. ცხრილში მოცემულია ძირითადი კომუნები მოსახლეობის რაოდენობის მხრივ (2005):
ვიჩენცის პროვინცია

ვიჩენცის პროვინცია — პროვინცია იტალიაში, ვენეტოს რეგიონში. დედაქალაქია ვიჩენცა.

პროვინციის ფართობი 2 723 კმ²-ია, მოსახლეობა — 840 000 ადამიანი (2006). მოსახლეობა ძალზედ უთანაბროდაა განაწილებული. თითქმის 60% თავმოყრილია აღმოსავლეთ, დასავლეთ და ჩრდილოეთ სამრეწველო კონურბაციებში. დანარჩენი 40% სამხრეთის სასოფლო არეალებში სახლობს.

ეკონომიკურ განვითარებას ხელს უშლის სამრეწველო და სასოფლო-სამეურნეო ინდუსტრიის დაკნინება. დასავლეთ ნაწილის ქალაქებისათვის დამახასიათებელია უმუშევრობის მაღალი დონე, რაც გამოწვეულია ფოლადისა და ტექსტილის ინდუსტრიების დაცემით.

ვიჩენცის პროვინციაში დაიბადა ინდოეთის ყველაზე გავლენიანი ქალი, ინდოეთის ეროვნული კონგრესის პრეზიდენტი, ყოფილი პრემიერ-მინისტრის, რაჯივ განდის ქვრივი — სონია განდი. 2004 წელს იგი ჟურნალმა ფორბსმა მსოფლიოს მესამე ყველაზე გავლენიან ქალად დაასახელა. ჟურნალმა ტაიმმა კი განდი 2007 - 2008 წლების მსოფლიოს 100 ყველაზე გავლენიან ადამიანს შორის დაასახელა.

კომუნები
ვიჩენცის პროვინცია 121 კომუნისგან შედგება, რომელთა შორის, მოსახლეობის რაოდენობის მხრივ მნიშვნელოვანია: ბასანო-დელ-გრაპა, მონტეჩიო-მაჯორე, ტორი-დი-კუარტეზოლო, სკიო, ნოვეტა-ვიჩენტინა, ტიენე, მაროსტიკა, ლონიგო, არცინიანო და ვალდანო.